《与毛三江访匏翁故第暮归有作》
明代·邵宝

久矣门墙梦寐中，偶来还喜故人同。赋诗尚有庭前树，醒酒兼人竹外风。

百岁遗情孤绿野，一言嘉惠重南宫。贤郎不负箕裘语，地下真堪慰乃翁。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。